Esa Juhani Ruoho vs Jukka Mikkola oli vain yksi lukemattomista esityksistä, joita kuultiin viikonloppuna Kontula Electronic -festivaaleilla.

Kyseiseltä keikalta kuvattu videopätkä esittelee elektronista mölyä soittavan kaksikon laitteidensa ääressä. Erityisesti huomio kiinnittyy kuitenkin videon taustalla musiikkia kommentoivaan parivaljakkoon, joiden ainakin videon esittelyteksti kertoo olevan normaalisti hieman erilaista meininkiä tarjoavan anniskeluravintolan vakioasiakkaita.

”MITÄ VITTUA?! Whatta fuck hei oikeesti, tää ei oo hyvää teijän päälle. Ihan oikeesti ihmiset. Nyt on maailmansodan aika. Nää haluu maailmansodan. Ei maailmansodan vaan MAAILMALOPPU.”

Eipä siinä, saattaisi sitä itsekin hieman ihmetellä, mikäli Ruoho & Mikkola -kaksikko tulisi musiikkiaan esittämään oman kantispöydän viereen.

Ja onhan tuo yllättävänkin tarkkanäköinen kuvaelma esityksestä, jos sen niin haluaa tulkita.

Katso video alta.